Betty Boop
Store norske leksikon,Kunst og estetikk,Film, TV og teater,Film og TV,Animasjonsfilm
Betty Boop er en amerikansk tegnefilmfigur skapt av Grim Natwick og viderutviklet av tegnere i Max Fleischers tegnefilmstudio i New York. Til og begynne med var Betty Boop en kvinnelig hundefigur, men figuren ble snart formet etter sexsymbolet Mae West som en av samtidens få menneskefigurer i amerikansk kinotegnefilm.
Figurens debut var i Dizzy Dishes (1930), hun fikk egen serie 1932 og var stjerne i over 100 filmer frem til 1939. Figuren spilte på sex og var den eneste som ble sensurert av Hays Office og The Production Code, som var amerikanske organisasjoner for sensur og moralske retningslinjer i film. Mange av filmene er bygget rundt kjente jazzartister, blant annet opptrer Louis Armstrong og Cab Calloway i filmer som I'll Be Glad When You're Dead You Rascal You (1932), Minnie the Moocher (1932) og Snow White (1933). Betty Boop-dukker hadde et stort marked i 1930-årene. Figuren fikk en renessanse i 1980- og 1990-årene. Les mer i Store norske leksikon animasjonsfilm Film i USA